
转讜住驻讜转





	讜诪讬谞讛 谞讬诇祝 讚讛拽讚砖 讘讟注讜转 讞诇 讜讛讗 讚砖诇砖转谉 诪拽讜讚砖讬谉 讛讬讬谞讜 讟注诪讗 讻讚讚专砖讬' 讘驻' 讘转专讗 讚讘讻讜专讜转 (讚祝 住:) 诪讜讻诇 诪注砖专 讘拽专 讜爪讗谉 讻诇 砖讛讜讗 注砖讬专讬 讗讜 砖拽专讗 砖诐 注砖讬专讬 讗讘诇 砖诪讬谞讬 讗讜 讬''讘 诇讗 讚讗讬谉 讛诪注砖专 诪拽讚砖 讗诇讗 讛住诪讜讱 诇讜 讜诪讬讛讜 讗讬谉 讝讛 讟注诐 讛注讬拽专 砖诇 讘''砖 砖讛专讬 讚讞讜讬讛 专讗讬讛 讝讜 讗诇讗 讟注诪讗 讚讘''砖 讻讚诪驻专砖 讘讙诪专讗 讚讬砖 诇讜诪专 讚讬诇驻讬谞谉 诪转诪讜专讛: 讗诪专讜 诇讛谉 诇讗 讛砖讘讟 拽讚砖讜. 讻诇讜诪专 讗讬谉 诪转拽讚砖讜转 . 注诇 讬讚讬 讟注讜转 [砖讛谞讬讞] 讛砖讘讟 讜拽讜专讗 注诇讬讛 砖诐 诪注砖专 讚诪讛 讗诐 讛谞讬讞 讛砖讘讟 注诇 讛砖诪讬谞讬 讗讜 注诇 讛砖谞讬诐 注砖专 诇讗 注砖讛 讻诇讜诐 讗诇讗 讚诪砖讜诐 讟注讜转 诇讗 讻诇讜诐 讗诇讗 讙讝讬专转 讛讻转讜讘 讛讬讗 讜诇讗 诪砖讜诐 讟注讜转 讚讛讗 讗讬谞讜 诪拽讚砖 讗诇讗 讛住诪讜讱 诇讜 讜讙讝讬专转 讛讻转讜讘 讛讬讗 讜讗讬谉 诇诇诪讜讚 诪砖诐 诇砖讗专 讛拽讚砖: 诪讬 砖谞讚专 讘谞讝讬专 讜讛诇讱 诇讛讘讬讗 讘讛诪转讜. 驻讬专讜砖 诇拽专讘谞讜转讬讜 讜诪爪讗 砖谞讙谞讘讛 讘讛诪转讜 讜讘讗 诇讞讻诐 诇砖讗讜诇 注诇 谞讝讬专讜转讜 注诇 讬讚讬 讞专讟讛 讝讜 砖讗诪专 讗讬诇讜 讛讬讬转讬 讬讜讚注 砖讘讛诪讛 注转讬讚讛 诇讬讙谞讘 诇讗 讛讬讬转讬 谞讜讚专 砖讗讬谉 诇讬 讘诪讛 诇拽谞讜转 拽专讘谞讜转 讗讞专讬诐 讗诐 注讚 砖诇讗 谞讙谞讘讛 讛讘讛诪讛 谞讚专 讘谞讝讬专 讗注''驻 砖诇住讜祝 谞讙谞讘讛 诇讗 讬转讬专谞讜 讛讞讻诐 注''讬 讞专讟讛 讝讜 诇讜诪专 诇讜 讗讬诇讜 讛讬讬转 讬讜讚注 砖住讜祝 讘讛诪转讱 诇讬讙谞讘 诪讬 讛讬讬转 谞讜讚专 砖讝讛讜 谞讜诇讚 砖谞讙谞讘讛 讗讞专 拽讘诇转 讛谞讚专 讜转谞谉 讘谞讚专讬诐 (讚祝 住讚.) [讗讜] 砖讛讬讛 [诪砖讬讗 讻讜'] 讜讻谉 讛讛讜讗 讚讞讜专讘谉 讘讛诪''拽 讘住诪讜讱 讚讛讜讬 谞讜诇讚 讜讗诐 转讗诪专 讜讛讗 诪讚讞砖讘讬谞谉 讘讻诇 讚讜讻转讬 驻转讞 讻讬 讗诪专 诇讬讛 讗讚注转 诪讛 砖谞讚专 讜讗诪讗讬 讜讛讗 谞讜诇讚 讛讜讗 砖讛专讬 诇讗 讛讬讛 讘砖注转 谞讚专 讗讜转讜 驻转讞 讻诪讜 讙讘讬 谞讙谞讘讛 讜讬砖 诇讜诪专 讘注谞讬谞讬诐 砖专讙讬诇讬谉 诇讘讗 讗讞''讻 砖驻讬专 诪住讬拽 诇讬讛 讗讚注转讬讛 讘砖注转 讛谞讚专 讜讻讬 谞讚专 讚注转讜 讛讬讛 砖讗诐 讬讘讗 注诇讬讜 讗讞讚 诪讗诇讜 讛讚讘专讬诐 砖讬转讘讟诇 谞讚专讜 讜讻讚讗诪专讬谞谉 讘谞讚专讬诐 (讚祝 讻讙.) 专讙讬诇讬谉 讗驻讬拽讜专住讬诐 诇爪注专 专讘谞谉 讗讘诇 讘谞讙谞讘讛 讜讻谉 讞讜专讘谉 谞讜诇讚 讚诇讗 砖讻讬讞 讜诇讗 讗讬讘注讬 诇讗住讜拽讬 讗讚注转讬讛 讘砖注转 谞讚专讜 驻谉 讬讞专讘 讛讘讬转 讜诇讻讱 讙诪专 讜谞讚专 讘诇讘讜 讘讻诇 注谞讬谉 砖讬讛讬讛 谞讝讬专 讜讗驻讬诇讜 转讙谞讘 讘讛诪转讜 诇驻讬 砖住讘讜专 讘诇讘讜 砖诇讗 转讙谞讘 讜诇讻讱 讗讬谉 驻讜转讞讬谉 诇讜 讘谞讜诇讚 讝讛:





驻讬专讜砖 讛专讗"砖

诪谞讬 诪转谞讬' 讚拽转谞讬 诪讜谞讛 诪砖注讛 砖谞讚专 讜诇讗 拽谞住讬谞谉 诇讬讛. 讗讬谉 谞讝拽拽讬谉 诇讜 诇讛转讬专 谞讝专讜 讗讜 诇讛讘讬讗 拽专讘谞讜转讬讜 讗讗"讻 诪讜谞讛 讗讬住讜专 讻讬诪讬诐 砖谞讛讙 讘讛诐 讛讬转专:



专' 讬讜住讬 讗讜诪专 讚讬讜 诇' 讬讜诐. 讻讙讜谉 讗诐 谞讝专 拽' 讬讜诐 讜砖转讛 住' 讬讜诐 讬讬谉 讚讬讜 讗诐 拽讜谞住讬谉 讗讜转讜 砖讬诪谞讛 诪谉 讛住' [砖诇砖讬诐 讬讜诐] 讜讬砖诇讬诐 注诇讬讛诐 诪' 讬讜诐 讜讬讘讬讗 拽专讘谞讜转讬讜:



讛"讙 讗讬 专讘谞谉 拽砖讬讗 谞讝讬专 诪专讜讘讛 驻讬' 讗祝 谞讝讬专 诪专讜讘讛 讚讘讬谉 诪专讜讘讛 讘讬谉 诪讜注讟转 拽讗诪专讬 讚住讜转专 讛讻诇 讜讗讬 专' 讬讜住讬 拽砖讬讗 谞讝讬专 诪讜注讟转 谞讛讬 讚讘谞讝讬专 诪专讜讘讛 讗讬讻讗 诇诪讬诪专 讚诪转谞讬' 诇讗 驻诇讬讙讗 讗专' 讬讜住讬 讚讛讗 讚拽转谞讬 诪讜谞讛 诪砖注讛 砖谞讚专 讛讻讬 拽讗诪专 诪讜谞讛 诪拽爪转 诪诪讛 砖谞讚专 讜讗讬谞讜 住讜转专 讛讻诇 讗讘诇 讘谞讝讬专 诪讜注讟转 讗讬讬专讬 诪转谞讬' 拽砖讬讗 诇专' 讬讜住讬:



讗讬讘注讬' 讗讬诪讗 专' 讬讜住讬 讻讗谉 讘谞讝讬专 诪专讜讘讛 诪转谞讬' 讜住讜转专 诪拽爪转 诪讛 砖谞讚专 讻讗谉 讘谞讝讬专 诪讜注讟转 拽讗诪专 讬讜住讬 讚住讜转专 讛讻诇:



讻诪砖注讛 砖谞讚专 讚住讜转专 讛讻诇 讜诪讜谞讛 讬诪讬诐 讗讞专讬诐 讻讗讜转讜 砖注讛 注诇讬讛诐:



(讚拽讗诪专) [诇讗讜 讗诪专讬] 讘讬转 砖诪讗讬 讛拽讚砖 讘讟注讜转 讛讜讬 讛拽讚砖 讻讚诪住讬拽 讗讘讬讬 诇注讬诇 讚拽讗讬 讘讟讬讛专讗 [讜讻讜'] (讗讬讻讗) [讻讬讜谉] 讚讗讬讙诇讗讬 诪诇转讗 讚讟注讜转 讛讜讛 诪注讬拽专讗 注"讬 讛转专转 讞讻诐 讗讜 砖讗讜诪专 诇讜 讛讞讻诐 讚诇讗讜 谞讚专 讛讜讗讬 转爪讗 讜转专注讛 讘注讚专 讛"讛 诇讘"讛 讘转诪讜专' 讗诐 讛诪讬专 讘讛诪讛 讘讘讛诪讛 讜讗讞"讻 谞砖讗诇 注诇 讛专讗砖讜谞' 驻拽注讛 [诪诪谞讛] 拽讚讜砖转 转诪讜专讛:



讟注讜转讜 讜诇讗 讻讜谞转讜 讗诐 讛讬讛 讬讜讚注 砖讛讬讛 转砖讬注讬 讜拽专讗讜 注砖讬专讬 诇讗 拽讚砖. 讜讗讬砖转讬拽讜 诇讛讜 讘"讛 诇讗讜 讚讜拽讗 讗诇讗 砖诇讗 讬讚注讜 诇讛砖讬讘 诪讬谞讬讛 讜讘讬讛 讗诇讗 讛讘讬讗讜 专讗讬讛 诪讞' 讜讬"讘. 诪讛 诇诪注砖专 砖讗讬谞讜 拽讚讜砖 讘讻讜讜谞讛 讻砖讗专 讛拽讚砖讜转. 讛诇讻讱 注诇 讻专讞讱 讙讝专转 讛讻转讜讘 讛讜讗 讜讞讚讜砖 讛讜讗 讜诇讗 讬诇驻讬' 诪讬谞讬讛. 讛讬讬谞讜 讟注诪讗 讚诇讗 讗诪专 讜讻讜' 诇驻讬 砖讗诐 讛讬讜 讘"讛 讗讜诪专讬诐 转砖讜讘讛 讝讛 诇讗 讛讬讜 诪拽讘诇讬诐 讗讜转讛 讻讬 讗诐 讛讬讜 讗讜诪专讬诐 讗讚专讘讛 拽"讜 讜讛讜讗:



讜诇讗 讛讬讗 [讛拽讚砖] 讘讚注转讬讛 讚诪专讬讛 转诇讬讗 住讬讜诪讗 讚诪讬诇转讗 讚专讘 砖讬诪讬 讛讬讗. 讻诇讜' 讜讚讗讬 讗讬谉 讝讛 拽"讜 讚讘讻诇 讚讜讻转讗 讛拽讚砖 讘讚注转讬讛 讚诪讗专讬讛 转诇讬 讻讚讻转讬讘 讻讬 讬拽讚讬砖 讗讬砖 讗转 讘讬转讜 讚诪砖诪注 诪讚注转讜 讜讘诪注砖专 讚讜拽讗 讙讝讬专转 讛讻转讜讘 讻诪讜 砖讛专讗讜 讘"讛 驻谞讬诐 诇讚讘专讬讛诐 诪讞' 讜讬"讘:



诪讬 砖谞讚专 讘谞讝讬专 讜讘砖注讛 砖谞讚专 讛讬讜 诇讜 讘讛诪讜转 讜讗讚注转讗 讚讛讻讬 谞讚专 砖讬拽专讬讘 拽专讘谞讜转讬讜 诪讗讜转谉 讘讛诪讜转 讜讛诇讱 诇讛讘讬讗 讘讛诪转讜 讜谞讙谞讘讛 讜诪讞诪转 讝讜 诪转讞专讟 注诇 谞讝讬专讜转:





砖讬讟讛 诪拽讜讘爪转

讙诪专讗 讗讬谉 谞讝拽拽讬谉 诇讜. 诇讛转讬专 谞讚专讜 讗讜 诇讛讘讬讗 拽专讘谞讜转讬讜 讗诇讗 讗诐 讻谉 诪讜谞讛 讗讬住讜专 讘讬诪讬诐 砖谞转谉 讘讛诐 讛讬转专.  


专' 讬讜住讬 讗讜诪专 讚讬讜 砖诇砖讬诐 讬讜诐. 讻讙讜谉 讗诐 谞讝专 诪讗讛 讬讜诐 讜砖转讛 砖砖讬诐 讬讜诐 讬讬谉 讚讬讜 讗诐 拽讜谞住讬谉 讗讜转讜 砖讬诪谞讛 诪谉 讛砖砖讬诐 砖诇砖讬诐 讜讬砖诇讬诐 注诇讬讛诐 讗专讘注讬诐 讬讜诐 讜讬讘讬讗 拽专讘谞讜转讬讜. 讛专讗"砖 讝"诇 讘驻讬专讜砖讬讜: 


讗讬谉 谞讝拽拽讬谉 诇讜. 诇讛转讬专 讗转 谞讚专讜 讗诇讗 拽谞住讬谞谉 诇讬讛 注讚 砖讬诪谞讛 讬诪讬诐 讘讗讬住讜专 砖诇讗 讬砖转讛 讬讬谉 (讘讬诪讬诐) 讻讬诪讬诐 砖谞讛讙 讘讛谉 讛讬转专 讜讗讝 诪转讬专讬谉 诇讜 诇驻讜讟专讜 诪谉 讛拽专讘谉 讘讬谉 讘谞讝讬专讜转 诪专讜讘讛 讘讬谉 讘谞讝讬专讜转 诪讜注讟转. 讻讙讜谉 讗诐 讗诪专 讛专讬谞讬 谞讝讬专 砖诇砖讬诐 讬讜诐 讗讜 谞讝讬专 住转诐 讜砖转讛 讬讬谉 讗专讘注 讬诪讬诐 讗讜 砖谞讬 讬诪讬诐 讗讬谉 注讜诇讬谉 诇讜 诪谉 讛诪谞讬谉 讗诇讗 讬诪谞讛 注讜讚 砖诇砖讬诐 讬讜诐 讜诇讗 讬砖转讛 讘讛诐 讬讬谉. 讜讻谉 讘谞讝讬专讜转 诪专讜讘讛 讗诐 谞讚专 诪讗讛 讬讜诐 讜砖转讛 讘讛诐 讬讬谉 (讗讜转讜 讬讬谉) 讗讜转谉 讬诪讬诐 砖谞讛讙 讘讛谉 讛讬转专 讗讬谉 注讜诇讬谉 诇讜 诇诪谞讬谉 诪讗讛 讬讜诐 讗诇讗 讬诪谞讛 诪讗讛 讬讜诐 砖诇讬诪讬诐 讘诇讗 砖转讬讬转 讬讬谉. 讜讻谉 讗诐 诪谞讛 诪拽爪转 拽讜讚诐 砖注讘专 讗讞专讬诐 讬诪谞讛 注诇 讛专讗砖讜谉 讜讬砖诇讬诐 诪讗讛: 


讗诪专 专' 讬讜住讬 讚讬讜 砖诇讜砖讬诐 讬讜诐. 讜讚讗讬 讗诐 诇讗 拽讘诇 注诇讬讜 讗诇讗 砖诇砖讬诐 讻诇 讬诪讬诐 砖砖转讛 讘讛谉 讗讬谉 注讜诇讬谉 诇讜 讗诇讗 讬诪谞讛 砖诇砖讬诐 砖诇讗 讬砖转讛 讬讬谉 讘讬谉 讛讻诇 讘讬谉 讘专讗砖讜谞讛 讘讬谉 讘讗讞专讜谞讛. 讗讘诇 讘谞讝讬专讜转 诪专讜讘讛 砖谞讚专 讞诪砖讬诐 讬讜诐 讜砖转讛 讘讛谉 砖诇砖讬诐 讬讜诐 讗讜 讗专讘注讬诐 讚讬讜 讗诐 拽谞住讬谞谉 诇讬讛 砖诇砖讬诐 讬讜诐 诇诪谞讜转 讘诇讗 砖转讬讬转 讬讬谉 讗祝 注诇 驻讬 砖讗讬谉 注讜讚 诇讘讗 砖诇砖讬诐 讬讜诐 注讚 讞诪砖讬诐 诪讻诇 诪拽讜诐 讘注讬谞谉 诇讻诇 讛驻讞讜转 砖诇砖讬诐 讬讜诐 讘诇讗 砖转讬讬转 讬讬谉 讘讚讬谉 谞讝讬专讜转. 讜讗诐 诪讞诪砖讬诐 讬讜诐 砖谞讚专 注讘专 讜砖转讛 注砖专讬诐 讬讜诐 注讜诇讬谉 讻讜诇谉 诇诪谞讬讬谞讜 讜讬诪谞讛 注讜讚 砖诇砖讬诐 砖讬砖 诇讘讗 注讚 讞诪砖讬诐 讜讚讬讜 讻讬讜谉 讚住转诐 谞讝讬专讜转 讗讬讻讗 讘诇讗 砖转讬讬转 讬讬谉. 


诪谞讬 讗讬 专讘谞谉 拽砖讬讗 谞讝讬专讜转. 讚讗诪专讬 讛讬诪讬诐 砖谞讛讙 讘讛诐 讛讬转专 诇讗 讬注诇讜 诇讜 诪谉 讛诪谞讬谉. 讜讛讜讗 讛讚讬谉 讘谞讝讬专讜转 诪专讜讘讛 讚诇讬诪讗 专讘谞谉 讚讗讬谉 注讜诇讬谉 诇讜 讻诇诇. 讗诇讗 谞讝讬专讜转 诪讜注讟转 谞拽讟 诪砖讜诐 讚爪专讬讱 诇诪谞拽讟 诇专' 讬讜住讬 谞讝讬专讜转 诪专讜讘讛 讚讛讜讬 专讘讜转讗. 讜讗讬 专' 讬讜住讬 拽砖讬讗 讙诐 谞讝讬专讜转 诪专讜讘讛 讚讗诪专 讚讬诪讬诐 砖住驻专 讗讬谉 注讜诇讬谉 诇讜 讘讬谉 砖诇讗 诪谞讛 砖诇砖讬诐 讬讜诐 讘诇讗 砖转讬讬转 讬讬谉. 讜讻诇 砖讻谉 谞讝讬专讜转 诪讜注讟转 讚讗讬谉 注讜诇讬谉 诇讜 讻诇诇. 讜诪转谞讬转讬谉 拽转谞讬 诪讜谞讛 诪砖注转 砖谞讚专 讚诪砖诪注 注讜诇讬谉 诇讜 讛谉 专讘 讛谉 诪注讟: 


讗讬讘注讬转 讗讬诪讗 专' 讬讜住讬 讻讗谉 讘谞讝讬专讜转 诪专讜讘讛 讻讗谉 讘谞讝讬专讜转 诪讜注讟转. 讘谞讝讬专讜转 诪专讜讘讛 砖谞讚专 讞诪砖讬诐 讬讜诐 讜砖转讛 注砖专讬诐 讬讜诐 讻讬讜谉 砖讬砖 注讜讚 诇讘讗 砖诇砖讬诐 讬讜诐 诪谞讝讬专讜转 讬注诇讜 诇讜 讻诇 讛讬诪讬诐 砖谞讛讙 讘讛诐 讛讬转专 讜诇讗 拽谞住讬谞谉 诇讬讛. 讜诪诇转讗 讚专' 讬讜住讬 讚拽谞讬住 讘谞讝讬专讜转 诪讜注讟转. 讜讛讜讗 讛讚讬谉 讚诪爪讬 诇诪讬诪专 讚专' 讬讜住讬 拽谞讬住 讗祝 讘谞讝讬专讜转 诪专讜讘讛 讻讬 诇讬讻讗 砖诇砖讬诐 讬讜诐 讘诇讗 讗讜转谉 讛讬诪讬诐 砖谞讛讙 讘讛谉 讛讬转专. 讗诇讗 谞讝讬专讜转 诪讜注讟转 讛讬讗 诪诇转讗 讚驻住讬拽讗 讚讻讬 诇讗 谞讚专 讗诇讗 砖诇砖讬诐 讬讜诐 讻诇 讬诪讬诐 砖谞讛讙 讘讛谉 讛讬转专 讗讬谉 注讜诇讬谉 诇讜 讻诇诇 讗诇讗 讬诪谞讛 注讚 砖讬讛讗 砖诇砖讬诐 讬讜诐 讘诇讗 砖转讬讬转 讬讬谉 讻诇诇. 诪谞诪讜拽讬 讛专' 注讝专讬讗诇 讝"诇. 


讚拽讗诪专讬 讘讬转 砖诪讗讬 讛拽讚砖 讘讟注讜转 讛讜讬 讛拽讚砖. 讻讚诪住讬拽 讗讘讬讬 诇注讬诇 讚拽讗讬 讘讟讬讛专讗. 讜讛讬讻讗 讚讗讬讙诇讗讬 诪讬诇转讗 讚讟注讜转 讛讜讗讬 诪注讬拽专讗 注诇 讬讚讬 讛转专转 讞讻诐 讗讜 砖讗诪专 诇讜 讛讞讻诐 讚诇讗讜 谞讚专 讛讜讗 转爪讗 讜转专注讛 讘注讚专. 讛讜讗 讛讚讬谉 诇讘讬转 讛诇诇 讘转诪讜专讛 讗诐 讛诪讬专 讘讛诪讛 讘讘讛诪讛 讜讗讞专 讻讱 谞砖讗诇 注诇 讛专讗砖讜谞讛 驻拽注讗 谞诪讬 拽讚讜砖转 转诪讜专讛. 


讜诇讗 讛讬讗 讘讚注转讬讛 转诇讬. 住讬讜诪讗 讚诪诇转讬讛 讚专讘 砖讬诪讬 讛讬讗. 讻诇讜诪专 讜讚讗讬 讗讬谉 讝讛 拽诇 讜讞讜诪专 讚讘讻诇 讚讜讻转讗 讛拽讚砖 讘讚注转讬讛 讚诪专讬讛 转诇讬 讻讚讻转讬讘 讻讬 讬拽讚讬砖 讗讬砖 讗转 讘讬转讜 讚诪砖诪注 诪讚注转讜. 讜讘诪注砖专 讚讜拽讗 讙讝专转 讛讻转讜讘 讛讜讗 讻诪讜 砖讛专讗讜 讘讬转 讛诇诇 驻谞讬诐 诇讚讘专讬讛诐 诪砖诪讬谞讬 讜砖谞讬诐 注砖专:





专砖"砖

专砖"讬 讚"讛 讛"诪. 讗讘诇 讗诐 讛驻专讬砖 讘讛诪讛 诇爪讜专讱 转诪讜专转 注讜诇讛 讻讜'. 注讬' 诪诇"诪 驻"讗 诪讛诇' 转诪讜专讛 砖转诪讛 注诇 驻讬专讜砖讜:

